རྒན་ཕྱི་རྒྱལ་ལ་ག་དུས་ཕེབས་ཀྱང་རྔན་པ་བསྣམས་ཕེབས་ཀྱི་རེད།དགེ་རྒན་དང་སློབ་མ་ཚང་མ་ནང་མི་གཅིག་ལྟར་གནང་གི་རེད།རིགས་སློབ་ཀྱི་ནང་དུ་སུ་ཇཱ་དང་གསོག་སྒར་སློབ་གྲྭ་ལྟ་བུའི་སྒྲིག་འཛུགས་དམ་པོ་དེ་འདྲ་ཡང་ཡོད་མ་རེད།རང་བཞིན་གྱིས་སྒྲིག་རང་ཁུར་བྱེད་ཐུབ་ཐབས་ཤིག་གནང་གི་རེད་ལ།དོན་དུའང་རིགས་སློབ་ནང་ཁོར་ཡུག་དེ་འདྲ་ཞིག་བཟོ་ཐུབ་ཡོད་རེད།དཔེར་ན།རིགས་སློབ་ཀྱི་སློབ་མ་དགོང་མོ་འཁྱམས་འགྲོ་མཁན་དང་།རིགས་སློབ་ཀྱི་ཅ་དངོས་འཕྱགས་མ་ཞིག་ཕྱི་ལ་ལུས་ཡོད་ན།སློབ་མ་གཅིག་ཡོང་ནས་དེ་ནང་ལ་ཡར་བསྡུ་གི་རེད།དེ་ནི་རྒན་གྱིས་ནང་མི་གཅིག་ནང་བཞིན་གནང་སྟངས་ཤིག་རེད།